Primjena treće/dodatne/booster doze 
Napomena: Cjepiva ima dovoljno za sve- i za booster doze i za one koji nisu cijepljeni 


Hrvatski zavod za javno zdravstvo je 26. listopada 2021. objavio dopunu ,,Preporuka za primjenu treće 


doze u imunokompromitiranih osobai docjepljivanje protiv bolesti COVID-19“. U preporukama je 
navedeno sljedeće: 


Uzimajući u obzir specifičnosti zdravstvenog stanja kao i obiteljskog i radnog okruženja koji mogu 
biti važni u donošenju odluke o cijepljenju, sve osobe u dobi 18 i više godina u kojih je proteklo 
najmanje 6 mjeseci nakon završetka primarnog cijepljenja mogu se docijepiti nakon 
konzultacije s liječnikom. 


Osobama koje su preboljele COVID-19 te su nakon preboljenja započele i završile primarno 
cijepljenje, nije potrebna treća doza. 


Booster doza stoga je dostupna i preporučljiva svima, a OSOBITO je važna za sljedeće kategorije 
stanovništva: 


a. korisnicima domova za starije i nemoćne osobe i odrasle osobe s invaliditetom 

b. radnicima zaposlenim kod pružatelja usluge smještaja za starije i nemoćne osobe i odrasle 
osobe s invaliditetom i kod drugih pružatelja usluge smještaja 

c. zdravstvenim radnicima koji izravno skrbe o pacijentima: bilo koja razina zdravstvene 
zaštite 

d. svim osobama u dobi 65 i više godina, 

e. svim osobama u dobi 181 više godina koje dijele kućanstvo s imunokompromitiranim i 
izrazito osjetljivim osobama, 

f. svim osobama u dobi 18 i više godina koje boluju od kroničnih bolesti koje uvećavaju rizik 
za teže oblike bolesti COVID-19. 

Posebno se jako preporučuju cijepljenje trećom dozom za imunokoimproitirane osobe. 
Ukupnoje do 24. studenog s dodatnom/trećom dozom cijepljeno 150.715 osoba. 

Prijedlog organizacije/unaprjeđenja docjepljivanja 


Unaprjeđenje provedbe docjepljivanja svakako zahtijeva od svih zdravstvenih ustanova i pružatelja 
zdravstvene zaštite da,ako već nisu, organiziraju cijepljenje svojih djelatnika na licu mjesta dodatnom 
dozom (za djelatnike PZZ cijepljenje organiziraju teritorijalno nadležni domovi zdravlja; cijepi se po 
principu da su cijepitelji liječnici i medicinske sestre/sanitarni inženjeri koji rade u tim ustanovama). 


Također, potrebno je inzistitrati da svi pružatelji usluge smještaja starijih i nemoćnih, ako već nisu, 
organiziraju cijepljenje svojih djelatnika ikorisnika na licu mjesta trećom/dodatnomdozomna isti način 
na koji su organizirali cijepljenje u prvoj fazi u siječnju i veljači 2021. godine (mobilni timovi, tzv. 


perre van 


Potrebno je i podsjetiti dopisom sve LOM-ove daje nužno da se svi punoljetni građani kojima je prošlo 
više od 6 mjeseci od završetka primarnog cijepljenja cijepe s trećom/dodatnom dozom, te zatražiti da 
svoje pacijente s kojima dolaze u kontakt u redovnom radu podsjete na navedeno uživo, telefonom ili e- 


mailom (ovo posljednje ne zahtijeva gotovo nikakav napor ako se u potpis maila stavi generička poruka 
koja poziva osobu da pristupi cijepljenju). Nadalje, liječnici obiteljske medicine trebaju aktivno pozivati 
svoje osiguranike na treću dozu (na način da ih pozovu telefonomili e-mailom na dodatnu dozu). 


Do danas su organizirani brojni punktovi koji su ponekad i mobilni. Za očekivati je da će se lokacije 
prilagođavati vremenskim prilikamau ovomhladnijemrazdoblju godine paje preporučljivo da se osoba 
zainteresirana za cijepljenje obrati nadležnom zavodu za javno zdravstvo u svojoj županiji te potraži 


Delta varijanta virusa SARS-CoV-2 trenutno je prevladavajući soj koji se, za razliku od prethodne alfa 
varijante, pokazao puno zaraznijim, brže se širi i lakše prenosi. 


U prilog cijepljenju govore analizirane znanstvene studije i članci!“ koje pokazuju da su cijepljene 
osobe znatno manje podložne zarazi nego necijepljene. Ako se i zaraze, cijepljeni rjeđe razvijaju teški 
oblik bolesti. Količina virusa na sluznici kod cijepljenih brže opada te su manje u mogućnosti prenijeti 
zarazu osobama u njihovom okruženju u usporedbi s necijepljenima. I praktična iskustva u različitim 
sredinama pružaju dovoljno dokaza da cijepljenje bitno utječe na smanjenje transmisije virusa u 
populaciji, te da, ako cijepljena osoba ipak oboli, ima manju šansu prenijeti infekciju na svoje kontakte 
za razliku od oboljele necijepljene osobe. 


Ta komparativna prednost koju cijepljene osobe imaju s vremenom opada, što se nadoknađuje 
docjepljivanjem. 


Stoga je uz sve navedeno, važno napomenuti: Primjena booster doze cjepiva protiv COVID-19 ne smije 
zamijeniti napore da se dopre do necijepljenih pojedinaca koji čine većinu hospitalizacija i smrti od 
COVID-19. 


Kliničke studije pokazale su da mRNA cjepiva (proizvođača Pfizer/BioNTech i Moderna) nakon dvije 
doze imaju visoku učinkovitost u zaštiti od simptomatske infekcije. Ipak, ta učinkovitost opada s 
vremenom, a pogotovo opada brže u zaštiti od simptomatske infekcije delta varijantom virusa SARS- 
CoV-2. Učinkovitost cjepiva proizvođača Moderna protiv delta varijante bila je najveća (94,1%) 14 do 
60 dana nakon primanja druge doze, ali je umjereno opala na 80,0% 151 do 180 dana nakon druge doze. 
Slabljenje učinkovitosti bilo je manje izraženo za ostale varijante te je učinkovitost između 14160 dana 
nakon cijepljenja pala s 99,3% na 97,3 %,da bi u periodu od 121 do 15 dana nakon cijepljenja bila još 
niža na 73,2 %. Učinkovitost protiv infekcije delta varijantom bila je niža među osobama u dobi od 65 
i više godina, nego u mlađim dobnim skupinama (18-64godine)i to 75,2% naspram 87,9%. Među onima 
u dobi od 18 do 64 godine, učinkovitost protiv delta varijante palaje sa 95,1% (14 do 60 dana nakon 
druge doze) na 79,4% (151 do 180 dana)“. Imajući u vidu rezultate dostupnih istraživanja sve upućuje 
kako se booster doza treba primjenjivati bez odgode 6 mjeseci od druge doze. 


U početku oba mRNA cjepiva pokazivala su podjednaku učinkovitost. S vremenom su istraživanja 
ukazala da je učinkovitost cjepiva proizvođača Moderna nešto veća protiv delta varijante u odnosu na 
cjepivo proizvođača Pfizer. Naime, s vremenom se učinkovitost svim cjepivima smanjuje međutim taj 
pad učinkovitosti kod cjepiva proizvođača Moderna je najmanji te to cjepivo ipak nešto bolje štiti od 
ostalih cjepiva. Zaštita koju pružaju dvije dozenekog mRNA cjepivaidaljeje značajnakada je u pitanju 
prevencija teške kliničke slike bolesti. Međutim, slijedom dostupnih podataka za zaključiti je da je 
preporučljivo booster dozu cjepiva proizvođača Moderna nuditi svim osobama koje su prethodno 
primile jednu ili dvije doze cjepiva nekog drugog proizvođača“*. 


Primanje cjepiva drugog proizvođača nakon prve ili druge doze cjepiva protiv COVID-19 nije 
neuobičajeno, a neke studije pokazuju da može biti i korisno za poticanje razvoja dobrog imunološkog 
odgovora te da nema potrebe inzistirati na kontinuiranoj uporabi cjepiva istog proizvođača kod 
cijepljenja drugomili booster dozom, naročito kada se pokazalo da je cjepivo proizvođača Moderna 
učinkovitije primijenjeno samostalno ili u kombinaciji s drugim cjepivima". 


U svakom slučaju, standardni pristup rješavanja problematike nestajućeg imuniteta, poznatog i kao 
sekundarna neučinkovitost cjepiva, upravo je primjena treće doze cjepiva tj. booster doze cjepiva 
pogotovo u situacijama rastućeg broja hospitalizacija. Potvrđuje to i izraelska studija o učinko vitosti 
cjepiva najmanje 7 dana po primitku treće doze kod osoba koje su primile obje doze cjepiva najmanje 5 
mjeseci prije primitka booster doze. Istraživanje je obuhvatilo dvije skupine ispitanika, u svakoj po 728 
321 tisuća osoba čiji je medijan dobi bio 52 godine od čega je 51% bilo osoba ženskog spola. Rezultati 
tog istraživanja govore da je učinkovitost primitka booster doze cjepiva, procijenjena na 93% u 
sprječavanju hospitalizacija, 92% u sprječavanju teškog oblika bolesti i 81% u sprječavanju smrtnih 
ishoda kod osoba oboljelih od COVID-19? 


Za kraj, pridržavanjem epidemioloških mjera poput redovitog pranja ruku, nošenja zaštitnih maski za 
lice i održavanja razmaka između osoba, kao i što kraćim vremenom zadržavanja u zatvorenim 
prostorima s više osoba, posebno u ovom hladnijem dijelu godine, te cijepljenjem kao do sada dokazano 
najučinkovitijom mjerom zaštite vlastitog zdravlja sve smo bliži konačnom cilju, a to je završetak 
epidemije. 

IVaccine effectiveness against SARS-CoV-2 transmission to household contacts during dominance of 
Delta variant (B.1.617.2), August-September 2021, the Netherland 
(https://www.medrxiv.org/content/10.1101/2021.10.14.21264959v1 full.pdf) 


"The impact of SARS-CoV-2 vaccination on Alpha & Delta variant transmission 
(https://www.medrxiv.org/content/10.1101/2021.09.28.21264260v1.full.pdf) 


3Effect of Vaccination on Transmission of SARS-CoV-2 
(https://www.nejm.org/doi/full/10.1056/NEJMc2106757) 


“Bruxvoort K, et al. Effectiveness of mRNA -1273 against Delta, Mu, and other emerging variants. 
medRxiv, 2021 (https://www.medrxiv.org/content/10.1101/2021.09.29.21264199v1 ) 


"Comparison of two highly-effective mRNA vaccines for COVID-19 during periods of Alpha and 
Delta variant prevalence (https://www.medrxiv.org/content/10.1101/2021.08.06.21261707v1.full.pdf) 


*Neutralizing antibody responses to SARS-CoV-2 variants in vaccinated Ontario long-term care home 


residents and workers (https://www.medrxiv.org/content/10.1101/2021.08.06.21261721v1) 


"Mix-and-match COVID vaccines trigger potent immune response 
(https://www.nature.com/articles/d41586-021-01359-3) 


*Mix-and-match COVID vaccines ace the effectiveness test (https://www.nature.com/articles/d41586- 
021-02853-4) 


Effectiveness of a third dose of the BNT162b2 mRNA COVID-19 vaccine for preventing severe 
outcomes in Israel: an observational study (https://doi.org/10.1016/S0140-6736(21)02388-6 


